| Medaljeoversikt |
| --- |
| Friidrett: |
| Konkurrerte for Norges flagg Norge |
| Friidrett Nordisk mesterskap innendørs |
| Gull | Tammerfors 2017 |  4x300 m |
| Bronse | Tammerfors 2017 |  400 m |
| Friidrett Nordisk-baltisk U23-mesterskap i friidrett |
| Gull | Gävle 2018 |  400 m |
| Gull | Esbo 2016 |  400 m |
| Gull | Esbo 2016 |  4x400 m |
| Bronse | Esbo 2016 |  4x100 m |
| Friidrett Nordisk juniormesterskap i friidrett |
| Gull | Esbo 2015 |  4x400 m |
| Bronse | Esbo 2015 |  400 m |
| Gull | Kristiansand 2014 |  4x400 m |

**Sara Dorthea Jensen** (født 15. mars 1996 i Vigrestad) er en norsk friidrettsutøver, som representerer klubben Tjalve. Hun konkurrerer i sprint og mellomdistanseløp opp til 800 meter. 

Hennes fremste internasjonale meritter individuelt er bronse på 400 meter under Nordisk mesterskap i friidrett innendørs 2017, og hun har gull på 400 meter ved Nordisk-baltisk U23-mesterskap i friidrett 2016 og 2018.

Resultater
----------

### 2012

Jensen ble norsk ungdomsmester på 1500 meter kappgang i J16-klassen innendørs i 2012. I samme ungdomsmesterskap kom hun på sjuendeplass i høydehopp og ellevteplass i kulestøt. Hun deltok i U20-klassen under Junior-NM i friidrett 2012, og kom der på andreplass i kappgang, og hun ble slått ut i forsøksheatet på 800 meter. I Nordisk juniormesterskap i friidrett 2012 kom hun på sjetteplass på 3000 meter kappgang.

### 2013

I Ungdomsmesterskapet i friidrett innendørs 2013 fikk hun bronse på 400 meter, men ble slått ut i forsøksheatet på 200 meter.

Utendørs kom hun bl.a. på åttendeplass på 400 meter i den nasjonale konkurransen under Bislett Games, og hun vant 400 meter og kom på fjerdeplass på 200 meter i J17-klassen under Världsungdomsspelen. Hun fikk sølv på 400 meter i U20-klassen under Junior-NM i friidrett 2013, bak Vilde Svortevik. Hun ble tatt ut til å delta i Nordisk juniormesterskap i friidrett 2013, der hun kom på sjetteplass på 400 meter, og hun deltok på Norges stafettlag som kom på fjerdeplass på 4 x 400 meter stafett. I NM i friidrett 2013 ble hun slått ut i forsøksheatet på både 100 og 400 meter, og i Ungdomsmesterskapet i friidrett 2013 vant hun 400 meter i J17-klassen.

### 2014

Ved NM i friidrett innendørs 2014 på Stange deltok hun på 200 og 400 meter. Hun ble slått ut i forsøksheatet på 200 meter, men fikk sølv på 400 meter, der hun løp på 57,76. Hun deltok i Nordisk mesterskap i friidrett innendørs 2014 (Nordenkampen), og kom der på sjuendeplass på 400 meter, av sju deltakere. Ved UM innendørs 2014 fikk hun sølv på 400 meter i klassen J18/19, bak Emily Rose Norum. 

Hun kom på sjetteplass på 400 meter i den nasjonale konkurransen under Bislett Games. I Världsungdomsspelen vant hun 400 meter i klassen J19, og kom på femteplass på 200 meter. Hun fikk to medaljer i U20-klassen under Junior-NM i friidrett 2014; hun vant 400 meter, med ny personlig rekord på 55,26, og fikk bronse på 200 meter bak Helene Rønningen og Emily Rose Norum. Nordisk juniormesterskap i friidrett 2014 ble arrangert i Kristiansand, og Jensen kom der på femteplass på 400 meter. Hun deltok også på Norges stafettlag som vant 4 x 400 meter stafett. I NM i friidrett 2014 ble hun slått ut i semifinalen på 200 meter, men nådde finalen på 400 meter, der hun endte på sjetteplass. Hun fikk sølv på 200 meter i klassen J18/19 under Ungdomsmesterskapet i friidrett 2014, og vant 400 meter.

### 2015

Jensen deltok i Nordisk mesterskap i friidrett innendørs 2015 (Nordenkampen), men ble diskvalifisert på 400 meter. Hun vant sin første individuelle NM-tittel da hun vant 400 meter under NM i friidrett innendørs 2015, på tiden 54,57, som var ny norsk juniorrekord innendørs. Hun deltok også på 200 meter, der hun kom på fjerdeplass. Hun vant 400 meter i J18/19-klassen under Ungdomsmesterskapet i friidrett innendørs 2015.

Hun kom på femteplass på 400 meter i den nasjonale konkurransen under Bislett Games, og på fjerdeplass under Bauhaus Juniorengala. Norge deltok i Super League under Lag-EM i friidrett 2015, og Jensen deltok der på 4 x 400 meter stafett, der Norge kom på femteplass. I Junior-EM i friidrett 2015 ble hun slått ut i forsøksheatet på 400 meter, der hun løp på 56,17, og hun deltok på Norges lag som kom på fjerdeplass på 4 x 400 meter stafett. Hun kom på sjetteplass på 200 og 400 meter under NM i friidrett 2015, og kom på andreplass på 400 meter og femteplass på 400 meter i U20-klassen under Junior-NM i friidrett 2015. Hun deltok i Nordisk juniormesterskap i friidrett 2015 (U20), og fikk der bronse på 400 meter med ny personlig rekord på 54,19 sekunder. Hun deltok også på Norges stafettlag som vant 4 x 400 meter stafett.

I Ungdomsmesterskapet i friidrett 2015 fikk hun sølv på 200 og 400 meter i klassen Jenter 18/19 år.

### 2016

Under NM i friidrett innendørs 2016 fikk hun sølv på 400 meter, bak Emily Rose Norum. Hun deltok også på 4 x 200 meter stafett, men Sørild FIK ble diskvalifisert. 

I mai deltok hun i Norwegian Grand Prix-stevnet på Hamar, og kom der på tredjeplass på 400 meter. Hun fikk to medaljer under NM i stafetter 2016; FIK Sørild fikk sølv på 4 x 400 meter og bronse på 4 x 100 meter stafett. Hun kom på fjerdeplass på 400 meter i den nasjonale konkurransen under Bislett Games, og femteplass i Oslo Boysen Memorial. Under NM i friidrett 2016 fikk hun sølv på 400 meter, bak Line Kloster, og hun fikk også sølv på 1000 meter stafett sammen med Sørild FIK. 

Hun deltok i U23-klassen under Junior-NM i friidrett 2016. Der vant hun 400 meter, med ny personlig rekord på 53,51, og hun fikk bronse på 200 meter med ny personlig rekord på 24,63. Hun ble tatt ut til å delta i Nordisk-baltisk U23-mesterskap i friidrett 2016 i Esbo i Finland, der hun vant 400 meter individuelt, og fikk gull på 4 x 400 meter og bronse på 4 x 100 meter stafett.

### 2017

Jensen vant 400 meter under NM i friidrett innendørs 2017, ni hundredeler foran Line Kloster. En uke senere deltok hun i Nordisk mesterskap i friidrett innendørs 2017, der hun fikk bronse på 400 meter og gull på 4 x 300 meter stafett, der hun løp sammen med Astrid Mangen Cederkvist, Karoline Daland og Hedda Hynne. Hun vant 200 og 400 meter i klassen Jenter 20 til 22 år i Ungdomsmesterskapet i friidrett innendørs 2017, og Sørild FIK vant også 4 x 200 meter stafett i klassen Jenter 18-22 år med Jensen på laget.

Utendørs deltok hun i NM i stafetter 2017, der Sørild FIK fikk sølv på 4 x 400 meter, og hun deltok i den nasjonale konkurransen under Bislett Games, der hun kom på andreplass på 400 meter. Hun deltok på Norges stafettlag på 4 x 400 meter under Lag-EM i friidrett 2017 (First League), men det norske laget ble diskvalifisert. De løp inn til førsteplass med tiden 3:31,89, men fikk etterpå beskjed om at de ble diskvalifisert fordi Amalie Iuel hadde tråkket på streken på sin etappe. I U23-EM i friidrett løp hun på 54,06 i sitt forsøksheat, og gikk ikke videre til finalen. 

I august vant hun 400 meter i U23-klassen under Junior-NM i friidrett 2017, og fikk sølv på 200 meter, bak Marte Pettersen. Hun kom på fjerdeplass på 400 meter under NM i friidrett 2017, drøye sekundet bak Benedicte Hauge som tok bronsen.

### 2018

Hun satte personlig rekord på 800 meter under IFAM-stevnet i Belgia 26. mai, med tiden 2:10,35. I Världsungdomsspelen 2018 vant hun 400 meter, og hun kom på andreplass på 400 meter under Boysen Memorial, bak svenske Lisa Duffy. 

I Nordisk-baltisk U23-mesterskap i friidrett 2018 vant Jensen 400 meter, som hun også gjorde i 2016. Hun fikk sølv på samme distanse under NM i friidrett 2018, bak Amalie Iuel.

Medaljer i norske mesterskap
----------------------------

| Plassering | Øvelse | År |
| --- | --- | --- |
| Gull | 400 meter innendørs | 2015, 2017 |
| Gull | 4x200 meter stafett innendørs | 2020 |
| Sølv | 400 meter | 2016, 2018, 2019 |
| Sølv | 400 meter innendørs | 2014, 2016 |
| Sølv | 1000 meter stafett | 2016 |
| Sølv | 4x400 meter stafett | 2016, 2017 |
| Bronse | 1000 meter stafett | 2019 |
| Bronse | 4x100 meter stafett | 2016 |

Referanser
----------

1. 1 2 3 4 5 6  Minfriidrettsstatistikk.info - *Sara Dorthea Jensen*, besøkt 17. august 2018.
2. ↑  AndRo Data - *UM innendørs 2013 J-17 400 m*, besøkt 17. august 2018.
3. ↑  AndRo Data - *UM innendørs 2013 J-17 200 m*, besøkt 17. august 2018.
4. ↑  Världsungdomsspelen - *Världsungdomsspelen 2013*, besøkt 17. august 2018.
5. ↑  AndRo Data - *UM 2013 J-17 400 m*, besøkt 17. august 2018.
6. ↑  Nordic Athletics - *Results 2014*, besøkt 17. august 2018.
7. ↑  DLV - *22. Bauhaus Juniorengala*[*død lenke*], besøkt 19. august 2018.
8. ↑  Nordic Athletics - *Results 2016*, besøkt 20. august 2018.
9. ↑  Nordic-Baltic U23 Championships 2016 - *Resultater lørdag*, besøkt 20. august 2018
10. ↑  Nordic-Baltic U23 Championships 2016 - *Resultater søndag*, besøkt 20. august 2018
11. ↑  AndRo Data - *UM Innendørs 2017*, besøkt 20. august 2018.
12. ↑  NRK.no - *Iuel med superløp – så ble Norge disket*, besøkt 20. august 2018.
13. 1 2  friidrett.no: NM 400 meter innendørs kvinner. Arkivert 1. mars 2020 hos Wayback Machine.
14. ↑  friidrett.no: NM 400 meter kvinner. Arkivert 21. april 2018 hos Wayback Machine.

Kilder
------

* Profil og resultater hos Minfriidrettsstatistikk.no

Eksterne lenker
---------------

* (en) Sara Dorthea Jensen – World Athletics Rediger på Wikidata

| * v
* d
* r
NM-vinnere i friidrett på 400 m innendørs, kvinner |
| --- |
| 
* 2004: Sigvor Melve
* 2005: Stine Meland Tomb
* 2006: Stine Meland Tomb
* 2007: Irene Høvik Helgesen
* 2008: Irene Høvik Helgesen
* 2009: Irene Høvik Helgesen
* 2010: Benedicte Hauge
* 2011: Stine Meland Tomb
* 2012: Line Kloster
* 2013: Line Kloster
* 2014: Vilde Svortevik
* 2015: Sara Dorthea Jensen
* 2016: Emily Rose Norum
* 2017: Sara Dorthea Jensen
* 2018: Line Kloster
* 2019: Frida Røe Tærum
* 2020: Amalie Iuel
* 2022: Linn Oppegaard
* 2023: Henriette Jæger

 |